รัฐบาล ตั้งเป้ารณรงค์ลดการใช้พลังงานในหน่วยงานภาครัฐลงร้อยละ 20 การใช้น้ำมันลงร้อยละ 10
นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เปิดเผยว่า จากความขัดแย้งระหว่างยูเครนกับรัสเซีย ส่งผลให้ราคาพลังงานปรับตัวสูงขึ้นทั่วโลก ประกอบการการจำกัดปริมาณการผลิตของโอเปคยังยืนยันทีาจะผลิตเพิ่มขึ้นเพียง 400,000  บาร์เรล จึงส่งผลกระทบให้ราคาน้ำมันปรับตัวสูงขึ้นอย่างรวดเร็ว ส่งผลให้ประเทศเข้าสู่สถานการณ์วิกฤติด้านพลังงานอีกครั้ง โดยในวันพรุ่งนี้ (9 มี.ค.) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมคณะกรรมการนโยบายพลังงานแห่งชาติ หรือ กพช. เพื่อกำหนดมาตรการด้านพลังงาน โดยจะมีการหารือเกี่ยวกับความคล่องตัวในการใช้เชื้อเพลิงในประเทศให้ได้มากที่สุด ลดการนำเข้าเชื้อเพลิงราคาแพงที่ใช้ผลิตไฟฟ้าและให้ใช้พลังงานภายในประเทศให้มากที่สุด รวมถึงการพิจารณาขยายขอบเขตการใช้พลังงาน ประเภทอื่นที่มีราคาถูกกว่าให้มากขึ้น ซึ่งรวมถึงพลังงานจากประเทศและจากเพื่อนบ้าน รัฐบาลได้มีการประเมินสถานการณ์พลังงานเป็นประจำทุกวัน ขอให้ประชาชนเข้าใจต่อสถานการณ์ที่เกิดขึ้น ที่ราคาน้ำมันดับปรับตัวสูงขึ้นเกินกรอบกว่า 100 เหรียญสหรัฐฯ ต่อบาร์เรลเบื้องต้นจะใช้เงินจากกองทุนน้ำมันเชื้อเพลิง เป็นหลักในการตรึงราคาน้ำมัน คาดว่าภายในเดือนเมษายนนี้จะสามารถกู้เงินได้รวมถึงอาจจะพิจารณาขยายวงเงินกู้ รวมถึงการชะลอการจ่ายเครดิตเทอม (Credit Term) หรือเจ้าหนี้การค้ารอการชำระเพื่อนำมาเป็นเงินสดเสริมสภาพคล่องให้กองทุนน้ำมันเชื้อเพลิง ควบคู่เพิ่มเสถียรภาพการผลิตเพื่อเพิ่มสำรองน้ำมันภายในประเทศให้มากกว่า 60 วัน และมาตรการช่วยเหลือประชาชนเพื่อลดผลกระทบจากอัตราเงินเฟ้อไม่ให้ปรับตัวสูงขึ้นรองนายกรัฐมนตรีและรัฐมนตรีว่าการกระทรวงพลังงาน กล่าวด้วยว่า นายกรัฐมนตรีได้มอบให้กระทรวงพลังงานและหน่วยงานที่เกี่ยวข้องบริหารพลังงานอย่างเหมาะสม ควบคู่กับการรณรงค์ประชหยัดพลังงานที่ไม่มีค่าใช้จ่าย โดยในวันพรุ่งนี้ (9 มี.ค.) กระทรวงพลังงานจะออกมาแถลงวิธีการประหยัดพลังงาน ซึ่งเป็นวาระสำคัญของรัฐบาล โดยตั้งเป้าให้ส่วนราชการลดการใช้พลังงานลงร้อยละ 20 และลดการใช้น้ำมันลงร้อยละ 10